Quesos d'Asturies - Uiquipedia

# Quesos d'Asturies

### De Uiquipedia

El Quesu Cabrales el quesu asturianu más conocíu internacionalmente

El quesu ye un elementu fundamental de la gastronomía asturiana. Hai testimonios qu'afiten que nel ámbitu rural la fabricación de quesos notros tiempos yera abundante y parte de la vida cotidiana. Esta yera una producción familiar, resultáu del escesu de producción llechera y pal consumu, llegando a ser fasta medíu de pagu. La so comercialización pue considerase más bien escasa. Yá Xovellanos nel sieglu XVIII calificó los quesos asturianos como «muy ricos y regalaos», asegurando que yeren difíciles de comercializar, ente otres coses, polos inconvenientes materiales pa la so conservación.

Esti datu últimu ye fundamental pa atalantar el porqué d'esi ámbitu familiar na producción quesera d' Asturies. El tipu de quesu que se facia, non como n'otros llugares d'Europa, yera de difícil tresporte y conservación, ya que nun taben fechos a partir d'una pasta cocía y prensada que favoreciere tales menesteres.

A entamos del sieglu XX la ganadería asturiana alquirió cada vez más importancia na economía del país, llegando a aportar na década de los años 20 más del 20% al total de la producción lláctea del Estáu español, convirtiéndose d'esta manera nel primer productor.

Más tarde, vería un retrocesu pol cambio de cadarma socioeconómica, que motivó una crisis nel campu asturianu, llegando a perder el primer puestu na producción llactea estatal. Esto motivó que la artesanía del quesu decayera rápidamente. L'únicu que se caltuvo con una gran relevancia foi'l Quesu Cabrales.

Nos últimos años del sieglu XX, consecuencia del Tratáu de Maastrich y la esistencia de cuotes llácties, la cabaña ganadera asturiana mengua abondo. Pesie a ello, parez que la ellaboración artesana revive gracies a las distintes cooperatives, denominaciones d'orixen, y al renováu interés pola cultura popular y tradicional. Yá nun ye namái'l Cabrales el que tien una gran proyeición incluso fuera de les fronteres asturianes, sinon qu'otros como'l Casín o'l Afuega'l Pitu cada día cobren más protagonismu.

## [editar] Variedaes

Esisten 42 variedaes de quesos asturianos artesanos. D'ellos tres tienen anguaño Denominación d'Orixe:

### [editar] Quesos de vaca

- Quesu de El Carballo: Taramundi. Dos variedades con y sin nuez.
- Quesu d'Oscos: Grandas de Salime.
- Quesu d'Abredo: Cuaña.
- Quesu de Xenestoso: Cangas del Narcea. Perpoca produición anguaño se está perdiendo.
- Quesu del Valle del Narcea: Salas.
- Quesu de Fuente: Proaza. De producción esacasa, pero promocioná con unes xornaes anuales.
- Quesu d'Afuega'l Pitu:

  - Variedá atroncau: Pravia, Las Regueras, Salas y Grau.
  - Variedá trapu roxu: Grau, Morcín y Riosa.
  - Variedá trapu blancu: Grau, Morcín y Riosa.

- Queso de La Peral: Illas.
- Quesu Varé ecolóxicu: Sieru. Variedá del Varé pero de lleche de vaca. Ún de los pocos quesos ecolóxicos d'Asturies. Certificáu pol Conseyu Regulador de l'Agricultura Ecolóxica Asturiana.
- Quesu Ovín: Nava. Esiste en tres variedaes vaca, cabra y oveya.
- Quesu d'Urbiés: Mieres. De perpoca produición
- Quesu Casín: Sobrescobiu y Casu.
- Quesu de los Beyos: Ponga y Amieva. Ye candidatu a la Denominación d'Orixen.
- Quesu de Caxigón: Cabrales.
- Quesu de Canal de Ciercos: Peñamellera Baxa. Faise tamién otra variedá de llechi d'oveya y cabra, namái demientres dalgunos meses al añu.
- Quesu Monje: Peñamellera. Variedá normal y picante (Quesu Monje Picón).
- Quesu Cueva de Llonín: Peñamellera Alta.
- Quesu de Miranda: L'Altu de La Miranda
- Quesu de Los Carriles
- Quesu de Inxestu
- Quesu de Piedra

### [editar] Quesos de cabra

- Queso Varé: Sieru.
- Quesu d'Ovín: Nava. Variedá llechi de cabra.
- Quesu de La Peña: Samartín del Rei Aureliu.
- Quesu de Collada: Amieva. Variedá de lleche de cabra.
- Quesu Cuevas del Mar: Llanes.
- Quesu de Peña Tú: Llanes.
- Queso de Porrúa: Llanes. Variedá de lleche de vaca.
- Queso de La Chivita: Peñamellera Baxa. Variedá de lleche de cabra.
- Quesu de El Boxu: Quesu fechu en Sotu, Cangues d'Onis.

### [editar] Quesos d'oveya

- Quesu de Xalón: Cangas del Narcea.
- Quesu Ovín. Nava. Variedá lleche d'oveya.
- Quesu de Collada: Amieva. Variedá lleche d'oveya.
- Quesu Oveyeru: Amieva.
- Quesu de Porrúa: Llanes. Variedá de lleche de cabra.

### [editar] Quesos de mezcla de lleche

- Queso de Madelva: Piloña. Lleche de vaca y oveya.
- Quesu de Gamonéu: Cangas de Onís y Onís. Quesu de lleche de vaca, oveya y cabra. Consideráu como'l quesu más caro del mundu. Tiene dos variedades: puertu (mui escasu) y valle ( con Denominación d'Orixen).
- Quesu Cabrales: Cabrales. Primer quesu asturianu qu'algamó la Denominación d'orixen en 1982. Lleva los tres tipos de lleches.
- Quesu d'Urriellu: Llanes. Lleches de vaca y cabra.
- Quesu de Pría: Llanes. Lleche de vaca y oveya.
- Quesu de Vidiagu: Llanes. Lleche de vaca y cabra.
- Quesu de Peñamellera: Peñamellera Alta. Fechu coles tres lleches.
- Quesu de La Chivita: Peñamellera Baja. Variedá con lleche de vaca y cabra.
- Quesu Rozagás: Llanes
- Quesu de Arangas

## [editar] Enllaces externos

- Cofradía d'Amigos de los Quesos del Principáu d'Asturies
- Quesos d'Asturies

Retrieved from "http://ast.wikipedia.org../../../q/u/e/Quesos_d%27Asturies_6dbd.html"

Categoría: Quesos d'Asturies

##### Views

- Artículu
- Discusión
- Revisión actual

##### Buscar

##### Otres llingües

- Español